TIJORAT BANKLARIDA LIZING OPERATSIYALARINI AMALGA OShIRISh VA ULARNING BUXGALTERIYA HISOBINI YURITISh TARTIBI TO‘G‘RISIDA NIZOMGA O‘ZGARTIRISh KIRITISh HAQIDA

O‘zbekiston Respublikasining “O‘zbekiston Respublikasining Markaziy banki to‘g‘risida”, “Banklar va bank faoliyati to‘g‘risida”, “Lizing to‘g‘risida”gi qonunlari hamda O‘zbekiston Respublikasi Prezidentining 2007-yil 5-noyabrdagi “Hosildorligi past bo‘lgan yerlarda davlat ehtiyojlari uchun qishloq xo‘jaligi mahsulotlari yetishtiruvchi fermer xo‘jaliklarini qo‘llab-quvvatlash chora-tadbirlari to‘g‘risida” PQ-725-sonli Qarori asosida Markaziy bank Boshqaruvi qaror qiladi:
 1. Tijorat banklarida lizing operatsiyalarini amalga oshirish va ularning buxgalteriya hisobini yuritish tartibi to‘g‘risida nizomga (2006-yil 27-dekabr, ro‘yxat raqami 1648 — O‘zbekiston Respublikasi qonun hujjatlari to‘plami, 2006-yil, 51-52-son, 523-modda) ilovaga muvofiq o‘zgartirish kiritilsin.
 2. Ushbu qaror 2008-yilning 1-yanvaridan kuchga kiritilsin.
 16-bandning ikkinchi xatboshi quyidagi tahrirda bayon etilsin:
 “Fermer xo‘jaliklariga hamda Qoraqalpog‘iston Respublikasi va Xorazm viloyatidagi mashina-traktor parklariga qishloq xo‘jaligi mashinalarini lizingga berish borasidagi lizing shartnomalari 10 yilgacha bo‘lgan muddatga tuziladi”.